Vita:Szécsi Ferenc (költő)

message: Az életrajz problémás, akár csak F. Bede Lászlóé. Adalékok áthozva a Szécsi Pál vitalapról:
Paulina Éva: Zenészballada. Magvető Könyvkiadó, Budapest, 1986. 22. oldalon írja, hogy Szécsi Ferenc zsidó származású író volt. Szerinte megjelentek könyvei, mint pl: Idegen szavak szótára, Ami a történelemből kimaradt, Kétezer kérdés - kétezer felelet, ezek valószínűleg az ő művei. Szül. 1905. máj 5. Dobrica, meghalt 1945. jan. 7. BP XII. Az ÚMIL hoz ugyan egy életrajzot, de ott a szül dátuma eltér, 1892. ápr. 29. Tiszapüspöki. PIM ezt tükrözi. Lehet, hogy az ÚMIL-ban két ember adatai keverednek és egyes ott felsorolt művek egy másik személyhez tartoznak. Házasság Szemere Klárával Bp XI. 1937. szept. 30. Neje, Szemere Klára szül. 1916. jan. 26. Bp. Szécsi Katalin azt is mondja, hogy anyai nagyapja 1933-ban öngyilkos lett, kiugrott a New York palota legfelső emeletéről. Szemere Géza szül. 1883. máj. 2. katolikus hitre tért zsidó hivatalnok, eredetileg Stern. Házasság Kolmann Augusztával Bp. VI. 1912. júl. 18. 
Csalás 1938-ban Hagyatéki ügy 1949-ben
Gyurika vita 2016. január 19., 16:13 (CET)
A Színházi Élet 1927/25-ös száma Szécsi Ferencet, mint „fiatal költőt” említi. Ez az 1905-ös születést erősíti, mert egy 22 évest még nevezhetnek fiatal költőnek, de egy 35 évest már nem nagyon szoktak. – Dodi123 vita 2016. február 21., 14:14 (CET)
Az lenne a jó, ha a felsoroltak közül valamelyik műben lenne egy rövid életrajz, ami megerősítené a dolgot, mint Kecskeméti Ferencnél, az más kérdés, hogy némelyik sajnos elég nehezen hozzáférhető. Gyurika vita 2016. február 21., 14:29 (CET)
A Szécsi Pál életrajzot olvasva én hitelesnek tekinteném az 1905-ös születési évet. Aki ezt az életrajzot írta, az pontos részletek birtokában volt a családról. Az viszont szöget ütött a fejemben, hogy sem a Szécsi Pál életrajzában, sem Szécsi Ferenc könyveinek bemutatása során nincs szó a verseiről és a versesköteteiről. Mintha a költő, valamint a nyelvész-író más személy lenne. Ez magyarázattal szolgálna az 1892-es évszámra, mert akkor ez a költő születési ideje lenne. (Ez viszont ellentmond az előzőekben írt „fiatal költő” elméletemnek.) Ez egyre bonyolultabb  – Dodi123 vita 2016. február 21., 15:03 (CET)
Pont erre gondoltam én is, hogy két külön személy lehet, és az is fura, hogy 1925 után nem jelent meg verseskötete és utána csak szótár és hasonlók. De akkor mi történt a költővel 1925 után? Melyik mű kihez tartozik? Itt már lényegében három ember művei keveredhetnek. (Na ezt elkerülendő vettek fel élelmesebb emberek előnevet, művésznevet vagy egyéb megkülönböztető nevet...) Gyurika vita 2016. február 22., 17:27 (CET)
Az 1892-es Szécsi Ferenc miután tiszapüspöki a római katolikusban nem találtam, a törökszentmiklósi izraelita hitközség születési anyakönyvéből került elő. Az adott évben a 15. folyószám alatt szerepel, a valószínűleg teljes köteten végig futó folyószám pedig 224. A gyermek neve: Feri (Smuel) fiú, törvényes. A szülők Schwarcz Adolf kereskedő és Wasserman Ida, ha jól olvasom mindketten tiszabői születésűek, a lakhely Tiszapüspöki. A gyermek született 1892. ápr. 29., körülmetéltetett máj. 6. A bába Novák Anna, a körülmetlését végző neve bizonytalan. A koma Schwarcz Fülöp Tiszabeő. Megjegyzésként szerepel valami olyasmi, hogy 123722/ ?? 1900 b.m. engedéllyel Szécsire változtatta a nevét. Az nincs oda írva, hogy kivel kötött házasságot és mikor halt meg, pedig néha az is szerepel. Gyurika vita 2016. február 23., 18:35 (CET)
A költőről található fénykép a Színházi Élet 1923/4. számának 78. oldalán. arcanum, ez pedig az író, a táncdalénekes apjának fotója. Itt pedig az aláírása is látható. Ez itt pedig az író aláírása. Nagyon úgy tűnik, hogy ahogy a Révai is írja, a költő az 1892-es és hozzá tartoznak verseskötetek és a fordítások, az író pedig az 1905-ös és hozzá minden más. Ez pedig bónuszként az 1861-es Szécsi Ferenc aláírása. Gyurika vita 2016. augusztus 7., 22:12 (CEST)
Sziasztok!
Mostanában keresgéltem a dédnagyszüleim után és arra jutottam,hogy szerintem dédnagyapám Szécsi Dezső és a költő Szécsi Ferenc testvérek lehettek.dédnagyapám is Tiszapüspökiben született és az apja Schwarcz Adolf volt.https://familysearch.org/ark:/61903/3:1:33SQ-GP69-9788?i=816&wc=92SM-W38%3A40678301%2C41508901%2C43456301%3Fcc%3D1452460&cc=1452460  szerintetek?
Az lenne a kérdésem ,hogy a névváltoztatásnál a megadott sorszámon az egész család fel van e sorolva?
replies: text: Ahhoz meg kéne nézni az eredeti kartont. Itt szerepel Szécsi Dezső is, 123722/1900 az engedély száma, egyezik. Viszont vagy a házasságiban szerepel más anya neve, vagy a testvére születésijében van elírva, vagy féltestvérek. Gyurika vita 2016. október 14., 13:31 (CEST)
A mikrofilm volt a nehezen olvasható, házasságiban szereplő név a jó. Megvannak a testvérek is: 1895. jan. 25. T.püspöki: Pál, 1887. dec. 22. T.püsöki: Róza, 1890. márc. 20. Törökszentmiklós: Berta. Neki itt a házassága is . 2016. október 20., 20:39 (CEST)
Még egy kérdésem lenne.A névváltoztatásnál a Szécsi gyerekeknél a megjegyzésnél mit jelenthet az,hogy:"Megjegyzés: fogl. listában Miskolcz-nak írva"
http://www.macse.hu/names/names.aspx

text: Passz, valamit talán elírtak. Gyurika vita 2016. november 20., 22:21 (CET)
 A testvérének Bertának a házassági anyakönyvi másolatán ott van Szécsi Ferenc aláírása mint tanu.
Szülei halálesete megvan: apja, Szécsi Adolf Kunhegyes 1922. feb. 8., itt a bejelentő Szécsi Ferenc, anyja, Wachsmann Julianna Kunhegyes 1920. júl. 12. Gyurika vita 2018. január 26., 17:56 (CET)
"Mély fájdalommal tudatom mind azokkal, akik ismerték és szerették, hogy dr. Nádory Istvánné szül.: Király Matild, (azelőtt Szécsi Ferenc költő özvegye), türelemmel viselt hosszú betegség után. 1989. VI. 12-én eltávozott az élők sorából. Hamvasztás utáni búcsúztatása 1989. július 6-án, fél ll-kor lesz a Farkasréti (Hóvirág u.) temetőben. Lánya Alice és a gyászoló család." Magyar Nemzet, 1989. július 1. Gyurika vita 2020. március 5., 18:52 (CET)
"Szécsi Ferencné. Budapest. Budapesti kir. tvszk 1940. X. 26. Cg 42456! 1. 4040011. — Cégbirt.: Szécsi Ferencné szül. Király Matild Paula mindennemű textilárukkal nagy- és kiskereskedő, budapesti (V., Nádor-utca 11.) lakos. — Cégbirtokos a céget akként jegyzi, hogy az előírt, előnyomott vagy nyomtatott cégszöveg alá Szécsiné nevét írja. — Üzlete: Vin., Rumbach Sebestvén-utca 12. sz. (4529.) (LVII. kötet, 90. lap.) (1940-47.)" Központi Értesítő, 1940. november 21. / 47. szám, 1718. old.
"Fájdalommal tudatom, hogy férjem, dr. Nádory István ny. nőgyógyász onkológus főorvos váratlanul elhunyt. Hamvasztás utáni búcsúztatása 22-én 11 órakor lesz a Farkasréti temetőben. Minden külön értesítés helyett. Dr. Nádory Istvánné Király Matild." Magyar Nemzet, 1975. augusztus 17. 4. old. Gyurika vita 2020. március 5., 18:58 (CET)
Nádory István Nándor halálesete Bp. IX. 1912/1975., 1975. júl. 25. nyugdíjas, Bp. IX. Tinódy u. 6. szül. Fiume 1902. nov. 3. Nádory István - Gaál Ilona fia. Házasságkötés Király Matild Paulinával Bp. IX., 1973. Gyurika vita 2020. március 5., 20:59 (CET)
Testvére, Szécsi Dezső gyógyszerész holttá nyilvánítása Balmazújváros, 98/1948., 1944. aug. 15-iki dátummal. Gyurika vita 2022. március 27., 13:27 (CEST)

message: Egy érdekes hirdetést találtam a Népszabadság 1998. szeptember 10-i számának 28. oldalán. Az Anno Bt. kereste az 1892. április 29-én született Szécsi Ferenc jogörököseit. Telefonszámot is megadtak. Kíváncsi lennék, hogy jelentkezett-e erre a hirdetésre valaki. Ha igen, akkor talán a halálának évét is tudták a hozzátartozók. – Dodi123 vita 2016. november 15., 15:36 (CET)
Szia!
Én októberben felhívtam őket és rákérdeztem,hogy jelentkezett e rokon,mivel Szécsi Ferenc dédnagyapám testvére volt és rokonokat keresek,de a kiadó abban a hitben volt ,hogy az énekes Szécsi Pál apja volt.Én mondtam nekik,hogy ők rossz Szécsire gondoltak.De amúgy azt mondta a kiadó tulajdonosa ,hogy senki sem jelentkezett.
Közben a házassága meglett, 1930-ban VI. kerben kötött. Abban van két UB, 1940-ből és 1941-ből. Mivel nincs odaírva semmi közelebbi, ez lehet akár válás, névváltoztatás, de haláleset is. Az UB-jegyzék kell hozzá, de azt meg nem mutathatják meg a levéltárak. Mindenesetre gyanús, hogy 1938 után nem írnak róla a lapok, így könnyen lehet, hogy még akkortájt elhunyt. Ha így is volt, a két év ellenőrzése még ekkor is több tízezer bejegyzés átnézését jelenti csak Budapesten. A MACSE egyelőre még nem dolgozta fel a halottiját. Gyurika vita 2016. november 22., 15:58 (CET)
Na ma megkérdeztem mi a 2 utólagos bejegyzés. A 302/1940 az Szécsi Ferenc vallás változtatása volt,a másik az 554/1941 a házasság felbontás.
thread_title:  Halálának éve